CELEX: 62013CN0341
Language: lv
Date: 2013-06-24 00:00:00
Title: Lieta C-341/13: Lūgums sniegt prejudiciālu nolēmumu, ko 2013. gada 24. jūnijā iesniedza Supremo Tribunal Administrativo (Portugāle) — Cruz & Companhia Lda / Instituto de Financiamento da Agricultura e Pescas, IP (IFAP)

7.9.2013   
            
            
               LV
            
            
               Eiropas Savienības Oficiālais Vēstnesis
            
            
               C 260/25
            
         Lūgums sniegt prejudiciālu nolēmumu, ko 2013. gada 24. jūnijā iesniedza Supremo Tribunal Administrativo (Portugāle) — Cruz & Companhia Lda/Instituto de Financiamento da Agricultura e Pescas, IP (IFAP)
   
   (Lieta C-341/13)
   2013/C 260/44
   Tiesvedības valoda — portugāļu
   
      Iesniedzējtiesa
   
   
      Supremo Tribunal Administrativo
   
   
      Lietas dalībnieki pamata procesā
   
   
      Prasītāja: Cruz & Companhia Lda
   
   
      Atbildētājs: Instituto de Financiamento da Agricultura e Pescas, IP (IFAP)
   
   
      Prejudiciālie jautājumi
   
   
               1)
            
            
               Vai Padomes 1995. gada 18. decembra Regulas (EK, Euratom) Nr. 2988/95 (1) par Eiropas Kopienu finanšu interešu aizsardzību 3. panta 1. punkts ir piemērojams tikai attiecībām starp Eiropas Savienību un atbildētāju kā iestādi, kas izmaksā Kopienas atbalstu, vai arī tā ir piemērojama attiecībām starp atbildētāju kā iestādi, kas izmaksā Kopienas atbalstu, un prasītāju, kurš ir saņēmis atbalstu, kas tiek uzskatīts par nepamatoti piešķirtu?
            
         
               2)
            
            
               Ja tiek uzskatīts, ka Regulas 3. panta 1. punktā paredzētais termiņš ir piemērojams arī attiecībās starp iestādi, kas izmaksā atbalstu, un atbalsta, kas tiek uzskatīts par nepamatoti piešķirtu, saņēmēju, vai ir jāsaprot, ka šāds termiņš ir piemērojams tikai tad, ja tiek izvērtēts administratīvais sods Padomes 1995. gada 18. decembra Regulas (EK, Euratom) Nr. 2988/95 5. panta izpratnē, vai arī tad, ja tiek izvērtēti “administratīvie pasākumi” šīs pašas regulas 4. panta 1. punkta izpratnē, īpaši saistībā ar nelikumīgi saņemto summu atmaksāšanu?
            
         
      (1)  OV L 312, 1. lpp.